《谢易之自京回遗余文物七品各赋律诗一首谢之》
元代·张仲深

霜毫拔月出句吴，分赠多应进贡馀。筵阁校经资检讨，管城锡号自中书。

九重纶綍曾参赞，三辅英雄藉荐除。今日茅斋陪砚席，且供铅椠沐方诸。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。